Έκθεση παραδοσιακής  καλλιτεχνικής οργανοποιίας
Πρόκειται για μια έκθεση που θα γίνει στον επιμορφωτικό σύλλογο «Αριστοτέλης» στο Κορωπί  από 26 Απριλίου μέχρι 4 Μαίου 2014.
Κατά τη διάρκεια των ημερών αυτών στο ζεστό και φιλόξενο χώρο του συλλόγου μας θα πραγματοποιηθούν μια σειρά από δρώμενα που σαν επίκεντρο θα έχουν την οργανοποιία και κατ’επέκταση το ξύλο σαν πλαστικό υλικό. Παράλληλα, θα πραγματοποιηθεί έκθεση φωτογραφικού υλικού με σκοπό να δείξει τις διάφορες φάσεις από τις οποίες περνά το ξύλο μέχρι να γίνει ένα μουσικό όργανο.
Πιο συγκεκριμένα το πρόγραμμα αυτών των ημερών θα είναι το ακόλουθο:
· Έκθεση οργάνων
Θα εκτεθούν διάφορα έγχορδα, πνευστά και κρουστά μουσικά όργανα ολοκληρωμένα  καθώς και άλλα στις διάφορες φάσεις κατασκευής τους. Στην παραδοσιακή καλλιτεχνική οργανοποιία τα φυσικά υλικά και οι διάφορες μορφές που παίρνουν τα όργανα σε κάθε τόπο υποτάσσονται στη δημιουργικότητα και  το γούστο του οργανοποιού και μέσα σε μια σχέση αλληλοζύμωσης δημιουργούνται καινούργιες μορφές και προοπτικές. Από την άλλη ένα μουσικό όργανο είτε είναι φτιαγμένο από ένα κομμάτι ξύλο είτε από πολλά δεν παύει να είναι ένα γλυπτό έργο το οποίο πλάθεται στα χέρια σου, ένα γλυπτό που κάποιος άλλος ευαίσθητος άνθρωπος θα το κάνει να μιλήσει. Αυτά είναι τα στοιχεία και η αφορμή αυτής της έκθεσης.
Ο χώρος θα είναι ανοιχτός από τις 15:00 το μεσημέρι  μέχρι αργά το βράδυ με την παρουσία του δημιουργού οπότε οποιαδήποτε πληροφορία, ξενάγηση, συζήτηση  είναι με μεγάλη μας χαρά ευπρόσδεκτη. 

· Έκθεση φωτογραφικού υλικού.
Μέχρι να τελειώσει ένα μουσικό όργανο περνάει από διάφορες φάσεις και μορφές. Άλλες μορφές κρύβονται σε κάθε ένα από τα μέρη ενός οργάνου. Είναι πολύ ενδιαφέρον να παρακολουθήσουμε αυτά τα στάδια εξέλιξής του μέσα από την τέχνη της φωτογραφίας. Παράλληλα λοιπόν με την έκθεση οργάνων θα είναι και η έκθεση φωτογραφίας.
· Εργαστήριο κατασκευής ροσέτας και διάφορων πνευστών από καλάμι. 
Στο εργαστήριο αυτό θα έχουμε τη δυνατότητα να δούμε και να φτιάξουμε μαζί από την αρχή μέχρι το τέλος ένα από τα πιο όμορφα μέρη ενός οργάνου , τη ροσέτα,  καθώς και να παίξουμε με το πιο κοινό υλικό , το καλάμι,  φτιάχνοντας πνευστά όπως φλογέρα, μαντούρα, νέυ , κένα.

Το εργαστήριο αναφέρεται σε άτομα ηλικίας άνω των 15 ετών λόγω του ότι θα χρησιμοποιηθούν εργαλεία χειρός με αιχμή. Βέβαια οι μεγάλοι μπορούν κάλλιστα να φέρουν τα παιδιά τους μαζί. 
Απαραίτητα υλικά : 
· πριόνι ξυλοκοπτικής μικρό

· ένα φύλο carbon

· μολύβι, ξύστρα, γόμα

· ένα μικρό κοπίδι

· κλωστή ραψίματος , ένα κουβαράκι ότι χρώμα αρέσει στον καθένα

· σελοτέιπ 

· χαρακάκι

Οι ημέρες και οι ώρες του εργαστηρίου είναι οι εξής:

Κυριακή 27 Απριλίου  , Τετάρτη 30 Απριλίου και Παρασκευή 2 Μαίου ,  17:00 με 20:00 το απόγευμα.
Το εργαστήριο είναι δωρεαάν

· Προβολές ντοκιμαντέρ με θέμα την κατασκευή μουσικών οργάνων
Μέσα στο χρονικό διάστημα της έκθεσης θα προβληθούν ντοκιμαντέρ με διάφορους οργανοποιούς  δείχνοντας διαφορετικούς τρόπους προσέγγισης στην κατασκευή των μουσικών οργάνων και στην κατεργασία του ξύλου.
Ημέρες και ώρες προβολής

Κυριακή 27 Απριλίου , Τρίτη 29 Απριλίου και Πέμπτη 1 Μαίου , 20:00 με 21:00 το βράδυ.

Μετά τη προβολή θα υπάρξει χρόνος για συζήτηση πάνω στα θέματα των ντοκιμαντέρ ή σε οτιδήποτε με θέμα την οργανοποιία.
· Συναυλίες
Θα πραγματοποιηθούν δύο συναυλίες :

Σάββατο 26 Απριλίου στα εγκαίνια στις 20:00 συναυλία Ρεμπέτικων τραγουδιών 
Κυριακή 4 Μαιου στις 20:00 συναυλία παραδοσιακών τραγουδιών από διάφορα μέρη της Ελλάδας
Είσοδος 2 ευρώ. 

Την έκθεση, τα εργαστήρια, τις προβολές και τις συναυλίες  επιμελείται  ο Χρήστος Κανέλλος Μαλαμάς . 
Το φωτογραφικό υλικό η Κατερίνα Μαλαμά.

Για οποιαδήποτε πληροφορία αφήνουμε τους παρακάτω συνδέσμους:

Επιμορφωτικός Σύλλογος "ΑΡΙΣΤΟΤΕΛΗΣ"

Πινδάρου 4

194 00, Κορωπί

Τηλ.: 211-2141871

E-mail: sillogos.aristotelis@gmail.com
Facebook: https://www.facebook.com/sillogos.aristotelis
Χρήστος Κανέλλος Μαλαμάς 

Τηλ: 2291090740, 6948405730

Mail: guitobo@hotmail.com
https://www.facebook.com/xrhstos.kanellos
